VITTMI TAL-GWERRA MITMUMA ĦAMSIN SENA ILU. Ħamsin sena ilu, fl-1945, ntemmet it-tieni gwerra dinjija. Kienet gwerra li ħalliet tifkiriet koroħ anke għar-raħal ta' Sannat. Qed nirreferu b'mod partikolari għall-ġrajja tal-10 t'Ottubru 1942 meta numru ta' nies minn dan ir-raħal spiċċaw vittmi ta' nċident ikraħ. 10-10-1942 (meħud minn naħa ta' wara) Kien is-Sibt, 10 t'Ottubru 1942, meta fil-10.15 a.m. żewġ ajruplani ''bombers'' Ġermaniżi tat- tip 'Junkers 88'' (fil-qosor, Ju 88) li probabilment kienu għadhom ġejjin mill-bażi ta' Fontanarossa f'Catania (Sqallija), fejn ajruplani ta' dan it-tip kienu bbazati, dehru jittajru fuq ir-Rabat (Għawdex). Kienu fi triqthom lejn Malta wara li diġa' kienu ħelsuha minn attakki t'ajruplani 'Spitfires' Ingliżi hekk kif kienu għadhom jittajru fuq il-baħar. Iżda kif waslu fuq ir-Rabat (Għawdex) reġgħu ġew attakkati minn ''Spitfires' oħrajn u, biex jeħilsu minn kull toqol u xkiel, rhew il-bombi taghhom. Incidentalment, il-bombi tqal u ta' kalibru kbir waqgħu fuq ir-raħal ta' Sannat, sewwasew fi triq il-Kbira u fl-inħawi tagħha. Ir-riħ ('blast') tal-isplużjonijiet inħass Ajruplan tat-tip 'Junkers 88'' (Ju 88) - Ħajr lil Modelaid International Publications). saħansitra fir-Rabat (Għawdex). Sittin dar fir-raħal ġarrbu ħsarat waqt li sittax oħra sfaw meqruda għal kollox. Dan kollu seħħ fi żmien ġimgħa mindu ngħata t-3,000 sinjal ta' ħbit mill-ajru fuq Malta. Waħda mill-bombi ġiet ġewwa għalqa eżatt wara l-forn magħruf bħala ''ta' Salun' li kien fejn illum jinsab il-post nru. 3, triq il-Kbira. Minħabba li f'dak il-ħin, għall-ħabta tal-10.30 a.m., il-forn kien mimli bin-nies, mhux biss iġġarra fil-forn iżda anke bosta persuni sfaw vittmi. tħanpli f'paġna U 9. Fagħad minn paġna 9 VITTMI TAL-GWERRA MITMUMA ĦAMSIN SENA ILU. nfermieri, nies tal-A.R.P., membri tal-King's Own Malta Regiment' (fil-qosor, K.O.M.R.), membri tas-sezzjoni ''Demolition and Clearance', u mhux l-inqas l-arcipriet ta' Sannat Dun Ġużepp Cassar, pulizija, u bosta Sannatin marru fuq il-post biex jagħtu kull għajnuna meħtieġa. It-total tal-mejtin f'dik il-ġurnata kien sittax, filwaqt li ħafna oħrajn sfaw feruti, ikoll vittmi ta' destin ikraħ riżultat ta' ''attakk'' fejn il-mira originarjament ippjanata żgur ma' kienx ir-raħal ta' Sannat. Bibliografija: - Il-Berqa (12 ta' Ottubru, 1942) 2. - BEZZINA, FRANK, Il-Qilla ta' l-Għadu Fuq u Madwar Għawdex: 1940-1943, Gozo 1977, 63-71. - BEZZINA, JOSEPH, Sannat Fi Ġrajjet Għawdex, Gozo 1989, 475-479. - CARUANA, RICHARD J., Air War Over Malta: The Axis, ed. bv Michael Bonello, Malta 1990, 24.40. - GALEA, MICHAEL, Malta Diarv ofa War: 1940-1945, Malta 1992, 175-176 - Leħen is-Sewwa (12 ta' Ottubru, 1942) 3. - The Sundav Times of Malta (October II, 1942) 1. - VELLA, PHILIP, Malta: Blitzed but not Beaten, Malta 1985, 266 f1. N.B. Għalkemm fit-tlett gazzetti hawn iċċitati l-isem tar-raħal f'Għawdex ma' jissemmiex, huwa ovvju li r-riferenza hija għal Sannat għax f'dik il-ġurnata f'Għawdex ma' sar l-ebda ħbit millajru li ħalla sittax-il ruħ mejta ħlief f'dan ir-raħal.